ચૂંટણીને હવે એક મહિનો જ બાકી છે ત્યારે પાસ(પાટીદાર અનામત આંદોલન સમિતિ) દ્વારા ભાજપને આ ચૂંટણીમાં જવાબ આપવા માટે પૂરેપૂરી તૈયારી કરવામાં આવી છે. રાજકોટમાં આવેલા નીલસીટી કલબમાં ચાલી રહેલી સૌરાષ્ટ્ર પાસ ઝોનની મીટીંગમાં શુક્રવારે મહત્વની જાહેરાત કરવામાં આવી હતી. નવેમ્બર મહિનાના છેલ્લા અઠવાડિયામાં રાજકોટ ખાતે હાર્દિક પટેલનો મોટો રોડ શો યોજવામાં આવશે, જેની તૈયારીઓ પણ શરૂ કરી દેવામાં આવી છે. તા. 19એ જામનગરના ધ્રોલમાં રોડ શો યોજાશે તથા 20 તારીખે ગોંડલમાં રોડ શો યોજવામાં આવશે.